CELEX: 62012TA0307
Language: hu
Date: 2014-11-05 00:00:00
Title: T-307/12. és T-408/13. sz. egyesített ügyek: A Törvényszék 2014. november 5-i ítélete – Mayaleh kontra Tanács ( „Közös kül- és biztonságpolitika — Szíriával szemben hozott korlátozó intézkedések — A pénzeszközök befagyasztása — A Szíriai Központi Bank vezetőjének feladatai — Megsemmisítés iránti kereset — Korlátozó intézkedésekre vonatkozó jogi aktus közlése — Keresetindítási határidő — Elfogadhatóság — Védelemhez való jog — Tisztességes eljárás — Indokolási kötelezettség — Bizonyítási teher — A hatékony bírói jogvédelemhez való jog — Arányosság — A tulajdonhoz való jog — A magán- és családi élethez való jog — Valamely tagállami állampolgár tekintetében belépési korlátozások alkalmazása — Az uniós polgárok szabad mozgása” )

15.12.2014   
            
            
               HU
            
            
               Az Európai Unió Hivatalos Lapja
            
            
               C 448/19
            
         A Törvényszék 2014. november 5-i ítélete – Mayaleh kontra Tanács
   (T-307/12. és T-408/13. sz. egyesített ügyek) (1)
   
   ((„Közös kül- és biztonságpolitika - Szíriával szemben hozott korlátozó intézkedések - A pénzeszközök befagyasztása - A Szíriai Központi Bank vezetőjének feladatai - Megsemmisítés iránti kereset - Korlátozó intézkedésekre vonatkozó jogi aktus közlése - Keresetindítási határidő - Elfogadhatóság - Védelemhez való jog - Tisztességes eljárás - Indokolási kötelezettség - Bizonyítási teher - A hatékony bírói jogvédelemhez való jog - Arányosság - A tulajdonhoz való jog - A magán- és családi élethez való jog - Valamely tagállami állampolgár tekintetében belépési korlátozások alkalmazása - Az uniós polgárok szabad mozgása”))
   (2014/C 448/24)
   Az eljárás nyelve: francia
   
      Felek
   
   
      Felperes: Adib Mayaleh (Damaszkusz, Szíria) (képviselők: G. Karouni és C. Dumont ügyvédek)
   
      Alperes: az Európai Unió Tanácsa (képviselők: J.-P. Hix és V. Piessevaux meghatalmazottak)
   
      Az ügy tárgya
   
   Először a Szíriával szembeni korlátozó intézkedésekről szóló 2011/782/KKBP tanácsi határozat végrehajtásáról szóló, 2012. május 14-i 2012/256/KKBP tanácsi végrehajtási határozat (HL L 126., 9. o.), másodszor a szíriai helyzetre tekintettel korlátozó intézkedések meghozataláról szóló 36/2012/EU rendelet 32. cikke (1) bekezdésének végrehajtásáról szóló, 2012. május 14-i 410/2012/EU tanácsi végrehajtási rendelet (HL L 126., 3. o.), harmadszor a Szíriával szembeni korlátozó intézkedésekről és a 2011/782/KKBP határozat hatályon kívül helyezéséről szóló, 2012. november 29-i 2012/739/KKBP tanácsi határozat (HL L 330., 21. o.), negyedszer a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2013. április 22-i 363/2013/EU tanácsi végrehajtási rendelet (HL L 111., 1. o.; helyesbítés: HL L 127., 27. o.), ötödször pedig a Szíriával szembeni korlátozó intézkedésekről szóló, 2013. május 31-i 2013/255/KKBP tanácsi határozat (HL L 147., 14. o.) részleges megsemmisítése iránti kérelem.
   
      Az ítélet rendelkező része
   
   
               1)
            
            
               A Törvényszék a keresetet a T-307/12. sz. ügyben elutasítja.
            
         
               2)
            
            
               A keresetről a T-408/13. sz. ügyben nem szükséges határozni.
            
         
               3)
            
            
               A Törvényszék Adib Mayalehet kötelezi a költségek viselésére.
            
         
      (1)  HL C 273., 2012.9.8.